**PUBLISKĀ PAKALPOJUMA LĪGUMS Nr.** 2-20/PS2015/03

***‘’Mīkstā inventāra piegāde’’***

Liepājā, 2015.gada 14.jūlijā

**Valsts SIA „Piejūras slimnīca”**, reģistrācijas Nr. 40003343729, juridiskā adrese: Jūrmalas iela 2, Liepāja, LV-3401, ***valdes priekšsēdētāja* Aigara PUKAun *valdes locekļa* Imanta STROĻA** personā, kuri rīkojas, pamatojoties uz VSIA “Piejūras slimnīca” statūtiem, turpmāk šā līguma tekstā saukta Pasūtītājs, no vienas puses, un

***SIA ‘’AKUTE’’***, reģ. Nr. 40003598911, juridiskā adrese: Skolas iela 65 - 20, Jūrmala, LV-2016, tās ***valdes locekļa***  **Edvīna STRAZDIŅA** personā, kurš rīkojas saskaņā ar statūtiem, turpmāk šā līguma tekstā saukta Izpildītājs, no otras puses,

abi kopā un katrs atsevišķi turpmāk šā līguma tekstā saukti par Līdzējiem, pamatojoties uz ***Valsts SIA „Piejūras slimnīca’’*** rīkotās iepirkuma procedūras saskaņā ar Publisko iepirkumu likuma 82. pantu *„Mīkstā inventāra piegāde”,* identifikācijasNr. PS 2015/ 03*,* turpmāk šā līguma tekstā saukts *IEPIRKUMS,* rezultātiem un ***SIA ‘’AKUTE’’*** iesniegto piedāvājumu, noslēdz šādu līgumu:

1. **LĪGUMA PRIEKŠMETS**
   1. PASŪTĪTĀJS uzdod, bet IZPILDĪTĀJS apņemas pārdot un piegādāt ***tekstilpreces*** saskaņā ar Tehnisko - finanšu piedāvājumu (Līguma 1. Pielikums).
   2. IZPILDĪTĀJS nodrošina Preces kvalitātes atbilstību Latvijas Republikas normatīvo aktu prasībām un kvalitātes un/vai atbilstības sertifikātiem un iesniedz PASŪTĪTĀJAM dokumentus, kas apstiprina piegādātās Preces kvalitāti.
   3. IZPILDĪTĀJS nodrošina anotācijas par piegādājamo Preci un tās īpašībām, kā arī instrukciju par Preces lietošanu *latviešu* valodā.
2. **SAMAKSAS VEIDS UN NORĒĶINU KĀRTĪBA**
   1. Līguma ietvaros PASŪTĪTĀJS veiks maksājumus euro bezskaidras naudas norēķinu veidā uz IZPILDĪTĀJA bankas kontu.
   2. PASŪTĪTĀJS samaksā līguma summu IZPILDĪTĀJAM par preču piegādi 30 (trīsdesmit) darba dienu laikā no dienas, kad puses ir parakstījušas Preču nodošanas – pieņemšanas aktu saskaņā ar IZPILDĪTĀJA izsniegto pavadzīmi.
   3. Maksājumi tiek veikti ar pārskaitījumu uz IZPILDĪTĀJA norādīto bankas kontu.
3. **PIEGĀDES TERMIŅŠ UN VIETA**
   1. IZPILDĪTĀJS veic preču piegādi uz sava rēķina līdz adresei: Jūrmalas iela 2, Liepāja, Latvija, LV-3401, 20 (divdesmit) darba dienu laikā pēc šī līguma noslēgšanas. Preces piegādes diena ir darba diena.
   2. Līguma 1.1.punktā minēto Preču piegādi Puses apliecina ar nodošanas – pieņemšanas aktu, kuru PASŪTĪTĀJAM jāapstiprina 3 (trīs) darba dienu laikā, izņemot 3.5. punktā aprakstīto gadījumu. Nodošanas – pieņemšanas akts jāsastāda 3 (trīs) eksemplāros.
   3. Nodošanas – pieņemšanas aktā tiek ierakstīts saņemtās un nodotās preces nosaukums, norāde par Preču atbilstību tehniskajai specifikācijai un kvalitātes prasībām, summa, kas maksājama par piegādātajām Precēm saskaņā ar līgumu.
   4. PASŪTĪTĀJS ir tiesīgs nepieņemt IZPILDĪTĀJA piegādāto preci, ja PASŪTĪTĀJS, pieņemot Preci, konstatē, ka Prece ir nekvalitatīva, bojāta, satur kādus citus defektus vai neatbilst līguma noteikumiem. Šādā gadījumā PASŪTĪTĀJA pilnvarotais pārstāvis sastāda aktu, kurā norāda konstatētos trūkumus un to novēršanas termiņus, un šo aktu iesniedz IZPILDĪTĀJAM.
   5. Pēc IZPILDĪTĀJA paziņojuma par PASŪTĪTĀJA norādīto trūkumu novēršanu PASŪTĪTĀJS veic atkārtotu Preču pieņemšanu līgumā noteiktajā kārtībā.
   6. Ja pēc Preces pieņemšanas PASŪTĪTĀJS konstatē, ka IZPILDĪTĀJS ir piegādājis nekvalitatīvu Preci, tiek sastādīts defekta akts, kurā PASŪTĪTĀJS norāda atklātos trūkumus. IZPILDĪTĀJAM uz sava rēķina tie jānovērš 10 (desmit) dienu laikā. Trūkumu novēršanas termiņā tiek aprēķināts līgumsods.
   7. Defektu aktu paraksta IZPILDĪTĀJA un PASŪTĪTĀJA pārstāvji. Ja IZPILDĪTĀJS vai tā pārstāvji atsakās parakstīt defektu aktu, to paraksta PASŪTĪTĀJS un izdara ierakstu aktā, ka IZPILDĪTĀJS vai tā pārstāvis ir atteicies parakstīt aktu. Šajā gadījumā IZPILDĪTĀJS nav atbrīvots no Līgumā noteikto saistību izpildes.
   8. PASŪTĪTĀJS, paturot ar likumu noteiktās patērētāja tiesības, ir tiesīgs neveikt Cenas samaksu līdz brīdim, kad IZPILDĪTĀJS ir novērsis atbilstošās kvalitātes trūkumus Precei. Šajā gadījumā, 2.2.punktā noteiktais samaksas termiņš sākas no trūkumu novēršanas dienas.
   9. IZPILDĪTĀJS piegādā Preci iepakojumā.
   10. IZPILDĪTĀJS nodrošina piegādātajai Precei marķējumu un iepakojumu, kas atbilst Latvijas Republikas normatīvo aktu prasībām.
   11. PASŪTĪTĀJS iegūst īpašumtiesības uz Preci samaksātās summas vērtībā. Pēc pilnas līguma summas samaksa PASŪTĪTĀJS iegūst īpašumtiesības uz visu Preci.
4. **CENA UN MAKSĀJUMI**
   1. Līguma kopējā summa ir **EUR 6106.24** (Seši tūkstoši viens simts seši euro un 24 centi) bez pievienotās vērtības nodokļa ( turpmāk – PVN) , kopā ar 21% PVN - **EUR 7388.55** (Septiņi tūkstoši trīs simti astoņdesmit astoņi euro un 55 centi).
5. **GARANTIJAS**
   1. Garantijas laiks ir 24 (divdesmit četri) mēneši. Garantijas laiku sāk skaitīt no pieņemšanas – nodošanas akta parakstīšanas brīža. Garantijas laikā nekvalitatīvu, līguma noteikumiem neatbilstošu preci IZPILDĪTĀJS 10 (desmit) darba dienu laikā nomaina pret līguma noteikumiem atbilstošu preci.
   2. IZPILDĪTĀJS garantē, ka piegādātā Prece būs augstas kvalitātes, atbildīs OEKO-TEX®  Standart 100 prasībām un atbildīs visu to Latvijas Republikā spēkā esošo normatīvo aktu prasībām, kas uz to attiecas.
   3. Garantijas laikā IZPILDĪTĀJS ir atbildīgs par katru preces defektu, ja vien tas nav radies PASŪTĪTĀJA nepareizas ekspluatācijas dēļ.
6. **PUŠU ATBILDĪBA PAR SAISTĪBU NEIZPILDI**
   1. Ja IZPILDĪTĀJS nepilda savas saistības līgumā noteiktajos termiņos, IZPILDĪTĀJS maksā PASŪTĪTĀJAM līgumsodu 0.1% (nulle komats viena procenta) apmērā no kopējās līguma summas par katru nokavēto darba dienu, bet ne vairāk kā 10% (desmit procentus) no līguma summas.
   2. Ja PASŪTĪTĀJS nemaksā IZPILDĪTĀJAM līgumā noteiktajā termiņā, PASŪTĪTĀJS maksā IZPILDĪTĀJAM līgumsodu 0.1% (nulle komats viena procenta) apmērā no termiņā nesamaksātās summas par katru nokavēto darba dienu, bet ne vairāk kā 10% (desmit procentus) no līguma kopējās summas.
7. **NEPĀRVARAMA VARA**
   1. Neviena no Līdzējiem nenes atbildību par pilnu vai daļēju jebkuras savas saistības neizpildi, ja neizpilde ir tādu apstākļu sekas kā plūdi, ugunsgrēks, zemestrīce un citas stihiskas nelaimes, karš, jebkāda rakstura militāras operācijas, valdības darbība vai citi apstākļi, kas ir ārpus Līdzēju kontroles, kuri ir iestājušies pēc Līguma noslēgšanas.
   2. Ja jebkurš no šiem apstākļiem ietekmējis saistību izpildi Līgumā noteiktajā termiņā, tad šis termiņš attiecīgi tiek pagarināts uz attiecīgo apstākļu darbības laiku.
8. **STRĪDI UN PIEMĒROJAMĀ LIKUMDOŠANA.**
   1. Visus strīdus, kas var rasties sakarā ar šo Līgumu, Līdzēji apņemas atrisināt savstarpēju sarunu ceļā, respektējot gan Pasūtītāja, gan Izpildītāja intereses.
   2. Ja starp Līdzējiem nav panākta vienošanās savstarpēju sarunu ceļā, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos tiesību aktus.
9. **LĪGUMA TERMIŅI**
   1. Līgums ir pusēm saistošs no tā parakstīšanas brīža.
   2. Līguma darbības termiņš beidzas ar Līdzēju pilnīgu līgumsaistību izpildi.
10. **LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA**
    1. Līgumu var grozīt, papildināt vai mainīt tā nosacījumus, noformējot rakstisku vienošanos, kas ir šī līguma neatņemama sastāvdaļa.
    2. Puses neizvirzīs viena otrai pretenzijas par pasūtījuma izpildi gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes un citas darbības, kas tiešā veidā ietekmē šā līguma izpildi un kuru iestāšanos nebija iespējams paredzēt un novērst.
    3. Nepārvaramas varas iestāšanās ir jāapstiprina ar kompetentu institūciju izziņu. Pusēm nekavējoties jāinformē vienai otru par šādu apstākļu iestāšanos un ir jāveic visi nepieciešamie pasākumi, lai nepieļautu pusēm zaudējumu veidošanos.
    4. Gadījumā, ja IZPILDĪTĀJS nokavē preču piegādes termiņu ilgāk kā 10 (desmit) dienas, PASŪTĪTĀJS ir tiesīgs vienpusējā kārtībā izbeigt šo līgumu, paziņojot par to rakstiski otrai pusei 5 (piecas) dienas iepriekš.
    5. PASŪTĪTĀJS ir tiesīgs vienpusēji izbeigt līgumu, ja IZPILDĪTĀJS tiek pasludināts par maksātnespējīgu.
11. **NOBEIGUMA NOTEIKUMI**
    1. Šis Līgums izstrādāts un parakstīts 2 (divos) identiskos eksemplāros latviešu valodā, katrs uz 7 (septiņām) lapām, tajā skaitā Līguma pielikums uz 4 (četrām) lapām, kas ir šī Līguma neatņemama sastāvdaļa. Katrai Pusei tiek nodots viens parakstīts līguma eksemplārs. Abiem Līguma eksemplāriem ir vienāds juridiskais spēks.
    2. Jebkuri grozījumi vai papildinājumi šajā Līgumā ir spēkā no brīža, kad tos ir parakstījuši Pušu pilnvarotie pārstāvji.
12. **PUŠU REKVIZĪTI**

|  |  |
| --- | --- |
| **PASŪTĪTĀJS**  VSIA ‘’Piejūras slimnīca’’  Reģ.Nr. 40003343729  Jūrmalas iela 2, Liepāja, LV-3401  Tālr./fakss xxxxxxxx  e-pasts: [xxxxxxxxxx](mailto:slimnica@lps.gov.lv)x  xxxxxxxxxxxxxxxxx  kods: xxxxxxxxxxxx  konts: xxxxxxxxxxxx  valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_ **A.PUKS**  valdes loceklis  \_\_\_\_\_\_\_\_\_\_\_\_\_\_\_\_\_\_\_\_ **I.STROLIS** | **IZPILDĪTĀJS**  SIA ’’AKUTE’’  Reģ. Nr. 40003598911  Skolas iela 65-20, Jūrmala, LV-2016  Tālrunis: xxxxxxxx; fakss:xxxxxxxx  e-pasts: xxxxxxxxxx  xxxxxxxxxxxxxxxx  kods: xxxxxxxxxxx  konts: xxxxxxxxxxx  valdes loceklis  \_\_\_\_\_\_\_\_\_\_\_\_\_\_\_\_\_**E.STRAZDIŅŠ** |

**1.pielikums**

2015.gada 14. jūlija publiskā pakalpojuma līgumam

Nr. 2-20/PS2015/03

xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx

|  |  |
| --- | --- |
| **PASŪTĪTĀJS**  valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_ **A.PUKS**  valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_ **I.STROLIS** | **PIEGĀDĀTĀJS**  valdes loceklis  \_\_\_\_\_\_\_\_\_\_\_\_\_\_\_\_\_\_\_**E.STRAZDIŅŠ** |